Ջորջ Դարվին

Ջորջ Հովարդ Դարվին (, ), անգլիացի աստղագետ և մաթեմատիկոս։ Լոնդոնի թագավորական ընկերության անդամ (1879), Պետերբուրգի ԳԱ թղթանդամ (1907)։ Չարլզ Դարվինի որդին։

Ավարտել է Քեմբրիջի համալսարանը, որի բնափիլիսոփայության ամբիոնի պրոֆեսոր է եղել 1883 թվականից։ Մշակել է ծովային մակընթացությունների նախահաշվարկի մեթոդները, հետազոտել մակընթացությունների ու մակընթացային շփման ազդեցությունը որպես տիեզերածնային գործոն՝ երկնային մարմինների էվոլյուցիայի պրոցեսում։ Առաջարկել է կրկնակի աստղերի գոյացման իր վարկածը և մակընթացային շփման իր տեսության հետ այն կիրառել Երկիր-Լուսին համակարգի նկատմամբ՝ եզրակացնելով, որ Լուսինը գոյացել է Երկրից պոկվելու ճանապարհով։ Զբաղվել է նաև երեք մարմնի խնդրի պարբերական լուծումների ուսումնասիրությամբ, այդ խնդրի մեկ դեպքի համար թվային մեթոդով գտել պարբերական ուղեծրերի մի շարք ընտանիքներ։

Ծանոթագրություններ 

Անգլիացի աստղագետներ
Անգլիացի մաթեմատիկոսներ
Մաթեմատիկոսներ այբբենական կարգով
Քեմբրիջի համալսարանի շրջանավարտներ
Սանկտ Պետերբուրգի գիտությունների ակադեմիայի թղթակից անդամներ
Պրուսիայի գիտությունների ակադեմիայի անդամներ
Շվեդիայի գիտությունների թագավորական ակադեմիայի անդամներ
ԱՄՆ-ի գիտությունների ազգային ակադեմիայի արտասահմանյան անդամներ
ԱՄՆ-ի գիտությունների ազգային ակադեմիայի անդամներ
Ֆրանսիայի Գիտությունների ակադեմիայի թղթակից անդամներ
Բաղնիքի շքանշանի ասպետներ